32005R0180
L 030/7
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 180/2006 НА КОМИСИЯТА
от 2 февруари 2005 година
за изменение на Регламент (ЕО) № 1535/2003 за установяване на подробни правила за прилагане на Регламент (ЕО) № 2201/96 на Съвета относно режима за предоставяне на помощ в сектора на продуктите, преработени от плодове и зеленчуци
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 2201/96 на Съвета от 28 октомври 1996 г. относно общата организация на пазарите на продукти от преработени плодове и зеленчуци (1), и по-специално член 6, параграф 1 от него,
като има предвид, че:
(1)
В своята първоначална версия член 7, параграф 1, втора алинея от Регламент (ЕО) № 1535/2003 г. на Комисията (2) предвиждаше, че в договорите, сключени между организациите на производителите и преработвателите за доматите, прасковите и крушите, срокът за плащане не може да бъде по-голям от два месеца, считано от края на месеца за доставка на всяка партида.
(2)
Регламент (ЕО) № 444/2004 г. на Комисията (3) е разширил сферата на прилагане на тази разпоредба до всички преработени продукти на плодова и зеленчукова основа.
(3)
Придобитият опит показва, че това изискване следва да се ограничи само до договорите, които се отнасят до доматите, прасковите, крушите и сухите смокини.
(4)
Мерките, предвидени в настоящия регламент, са в съответствие със становището на Управителния комитет по продуктите, преработени от плодове и зеленчуци
ПРИЕ НАСТОЯЩИЯ РЕГЛАМЕНТ:
Член 1
В член 7, параграф 1 от Регламент (ЕО) № 1535/2003 г. втората алинея е заменена със следния текст:
„Договорът посочва също така стадия на доставка, за който се отнася цената, посочена в буква е), както и условията за плащане. За доматите, прасковите, крушите и сухите смокини срокът на плащане не може да бъде по-голям от два месеца, считано от края на месеца на доставка на всяка партида.“
Член 2
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 2 февруари 2005 година.